钦定古今图书集成/明伦汇编/氏族典/第195卷 > 《廖用贤尚友录》 > 饶伸〈兄位〉
## 钦定古今图书集成/明伦汇编/氏族典/第195卷 > 《廖用贤尚友录》 > 饶伸〈兄位〉

按《明外史饶伸传》：“伸字抑之，进贤人。万历十一年进
士，授工部主事。十六年，庶子黄洪宪典顺天试，大学
士王锡爵子衡为举首，申时行婿李鸿亦预选。礼部
主事于孔兼疑举人屠大壮及鸿有私，礼部郎中高
桂遂摘可疑者八人并及衡，请得覆试。衡实有才名，
锡爵大愤，上疏极诋桂。伸乃抗疏言之，锡爵、时行并”
杜门求去。帝乃削伸籍。伸既斥，朝士多咎锡爵。锡爵
不自安，屡请叙用。起伸南京工部主事，改南京吏部，
引疾归。熹宗即位，起南京光禄少卿。至天启四年，累
官刑部左侍郎。魏忠贤乱政，请告归。兄位，累官工部
右侍郎。母年百岁，与伸先后以侍养归，时以为荣。